སྒར་ལུགས།སྒར་བྲིས་ཀྱི་ལུགས་ལ་རྙིང་མ་དང་གསར་མ།སྐུ་ཕྲེང་བཅུ་པའི་ལུགས་བཅས་དབྱེ་བ་གསུམ་དུ་འབྱེད་སྲོལ་ཡོད།སྒར་བྲིས་རྙིང་མ་ནི་སྤྱི་ལོའི་དུས་རབས་བཅུ་དྲུག་པའི་དུས་ཀརྨ་སྐུ་ཕྲེང་བརྒྱད་པ་མི་བསྐྱོད་རྡོ་རྗེའིདངོས་སློབ་ཡར་སྟོད་དུ་སྐུ་འཁྲུངས་པའི་སྤྲུལ་སྐུ་ནམ་མཁའ་བཀྲ་ཤིས་ཞེས་བྱ་བས་ཐོག་མར་ཨེ་ཁུལ་དཀོན་མཆོག་ཕན་བདེ་ལས་ལྷ་བྲིས་ཀྱི་ཕྱག་རྩལ་བསླབས་རྗེས།སྨན་ལུགས་གཞིར་བཞག་ཐོག་རང་རྒྱལ་མིང་རྒྱལ་རབས་ཀྱི་རྒྱལ་སྲོལ་རི་མོའི་རྒྱུན་ལ་དཔེ་མཛད་དེ་སྲོག་ཆགས་དང་ཡུལ་ལྗོངས་ཐམས་ཅད་ཀྱི་བཀོད་པ་ཕལ་ཆེ་བ་རྒྱ་ནག་གི་ལུགས་སུ་བྱས་ཏེ་སྒར་ལུགས་ཀྱི་སྲོལ་ཐོག་མར་བཏོད།ཀརྨ་སྐུ་ཕྲེང་བརྒྱད་པ་མི་བསྐྱོད་རྡོ་རྗེསརི་མོའི་ཐིག་རྩ་ཉི་མ་ཆེན་པོཞེས་པའི་རིགས་པའི་གཞུང་ལུགས་ཀྱི་ཕྱག་རྩོམ་སྤེལ།དེ་རྗེས་ཆོས་བཀྲ་ཤིས་དང་ཀར་ཤོད་ཀརྨ་བཀྲ་ཤིས་ཞེས་རི་མོའི་སྒྱུ་རྩལ་ལ་འགྲན་ཟླ་དང་བྲལ་བ་གཉིས་ཀྱི་སྐུ་དུས་སུ་སྔར་བས་དར་སྤེལ་མཛད་པའི་ལུགས་ལ་སྒར་ལུགས་རྙིང་མ་ཞེས་ཟེར།